IMISLab/GreekWikipedia huggingface dataset:
1534 Νάσι

Ο Νάσι (Näsi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,819. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από τη λίμνη Νάσι της Φινλανδίας.

 Η μέση διάμετρος του Νάσι εκτιμάται σε 22,12 χιλιόμετρα. Ο φασματικός τύπος του είναι Cgh (κατά SMASSII), ενώ το γεωμετρικό άλβεδό του είναι 0,0754. Ο Νάσι περιστρέφεται γύρω από τον εαυτό του μία φορά κάθε 7 ώρες και 56 λεπτά. Τροχιά από το JPL (Java) / Εφημερίδα
Διακήρυξη της ανεξαρτησίας του Κοσσυφοπεδίου

Η Διακήρυξη της ανεξαρτησίας του Κοσσυφοπεδίου εγκρίθηκε από την Εθνοσυνέλευση του Κοσσυφοπεδίου στις 17 Φεβρουαρίου 2008. Σε μια συνεδρίαση στην οποία συμμετείχαν 109 από τους συνολικά 120 βουλευτές, η συνέλευση ομόφωνα δήλωσε ότι το Κοσσυφοπέδιο είναι ανεξάρτητο από τη Σερβία, ενώ οι 11 εκπρόσωποι της σερβικής μειονότητας μποϊκόταραν τη διαδικασία. Ήταν η δεύτερη δήλωση ανεξαρτησίας από τους πολιτικούς θεσμούς της αλβανικής πλειοψηφίας του Κοσσυφοπεδίου. Η πρώτη διακήρυξη είχε γίνει στις 7 Σεπτεμβρίου 1990.Η νομιμότητα της διακήρυξης αμφισβητήθηκε. Η Σερβία ζήτησε διεθνή παρέμβαση και στήριξη της άποψής της ότι η διακήρυξη ήταν παράνομη, ενώ τον Οκτώβριο του 2008 ζήτησε συμβουλευτική γνώμη από το Διεθνές Δικαστήριο της Χάγης. Το Δικαστήριο έκρινε ότι η διακήρυξη δεν παραβίαζε το διεθνές δίκαιο.Ως αποτέλεσμα της απόφασης του Διεθνές Δικαστηρίου, επικυρώθηκε ένα κοινό ψήφισμα Σερβίας-Ευρωπαϊκής Ένωσης στη Γενική Συνέλευση των Ηνωμένων Εθνών, που ζητούσε έναν διάλογο μεταξύ του Κοσσυφοπεδίου και της Σερβίας για την «προώθηση της συνεργασίας, την επίτευξη προόδου στην πορεία προς την Ευρωπαϊκή Ένωση και τη βελτίωση των ζωών των πολιτών». Ο διάλογος οδήγησε στη Συμφωνία των Βρυξελλών του 2013, μεταξύ της Σερβίας και του Κοσσυφοπεδίου, μέσω της οποίας καταργήθηκαν όλα τα θεσμικά όργανα της Δημοκρατίας της Σερβίας στο Κοσσυφοπέδιο. Ο Ντέγιαν Παβίτσεβιτς είναι ο επίσημος εκπρόσωπος της Σερβίας στο Κοσσυφοπέδιο. Ο Βάλντετ Σαντίκου είναι ο επίσημος αντιπρόσωπος του Κοσσυφοπεδίου στη Σερβία.

 Ο επίσκοπος της Σερβικής Ορθόδοξης Εκκλησίας στο Κοσσυφοπέδιο, Αρτέμιος, αντέδρασε με οργή, δηλώνοντας ότι η αποκαλούμενη ανεξαρτησία του Κοσσυφοπεδίου ήταν μια «προσωρινή κατάσταση κατοχής» και ότι η Σερβία πρέπει να ζητήσει συνδρομή από τη Ρωσία και άλλες χώρες και να εδραιώσει την παρουσία της εκεί.Εκατοντάδες Σέρβοι διαδήλωσαν στις 22 Φεβρουαρίου στην πόλη Μιτρόβιτσα του Κοσσυφοπεδίου, η οποία ήταν σε κύριο βαθμό ειρηνική. Στις 14 Μαρτίου 2008 Σέρβοι διαδηλωτές κατέλαβαν βίαια το Δικαστικό Μέγαρο των Ηνωμένων Εθνών στο βόρειο τμήμα της Μιτρόβιτσα. Στις 17 Μαρτίου, ειρηνευτικές δυνάμεις του ΟΗΕ και του ΝΑΤΟ εισήλθαν στο δικαστήριο για να τερματίσουν την κατάληψη. Στις επόμενες συγκρούσεις που ακολούθησαν με αρκετούς εκατοντάδες διαδηλωτές σκοτώθηκε ένας Ουκρανός αστυνομικός του ΟΗΕ, με πάνω από 50 άτομα σε κάθε πλευρά τραυματισμένους. Fierstein, Daniel. "Kosovo's Declaration of Independence: An Incident Analysis of Legality, Policy and Future Implications." BU Int'l LJ 26 (2008): 417. Jovanovic, Milos. "Recognition of Kosovo independence as a violation of international law." Annals Fac. L. Belgrade Int'l Ed. 3 (2008): 108. Warbrick, Colin. "I. Kosovo: The Declaration of Independence." International and Comparative Law Quarterly 57.03 (2008): 675-690. Orakhelashvili, Alexander. "Statehood, recognition and the United Nations system: a unilateral declaration of independence in Kosovo." Max Planck Yearbook of United Nations Law 12.1 (2008). Vidmar, Jure. "International Legal Responses to Kosovo's Declaration of Independence." Vand. J. Transnat'l L. 42 (2009): 779.
Greatest Lovesongs Vol. 666

Με το Greatest Lovesongs Vol. 666 οι HIM έκαναν το ντεμπούτο τους στη μουσική σκηνή. Παραγωγός του άλμπουμ όπως και του πρώτου τους EP 666 Ways to Love: Prologue είναι ο Hiili Hiilesmaa. Όπως και το EP, το άλμπουμ ηχογραφήθηκε στα Finnvox, MD and Peacemakers στο Ελσίνκι. Τα φωνητικά στο "(Don't Fear) The Reaper" και στο "For You" τα έκαναν οι Sanna-June Hyde και Asta Hannula αντίστοιχα. Το άλμπουμ κυκλοφόρησε και σε ειδική Digipak έκδοση, στην οποία το "For You" είναι το πρώτο τραγούδι. Ακόμα μία ειδική έκδοση κυκλοφόρησε στη Γερμανία, με το bonus κομμάτι "Stigmata Diaboli", από το 666 Ways to Love: Prologue. Η διάρκεια των άλμπουμ είναι 66 λεπτά και 6 δεύτερα και περιέχουν 66 κομμάτια, από τα οποία τα 56 είναι κενά. Παρόλα τα σατανιστικά υπονοούμενα, ο Valo έχει δηλώσει ότι δεν υπάρχει απολύτως καμμία σχέση με τον σατανισμό .

 "For You (Intro)" - 4:00 "Your Sweet Six Six Six" - 4:11 "Wicked Game" (Chris Isaak cover) - 3:54 "The Heartless" - 4:01 "Our Diabolikal Rapture" - 5:20 "It's All Tears (Drown in This Love)" - 3:42 "When Love and Death Embrace" - 6:08 "The Beginning of the End" - 4:07 "(Don't Fear) The Reaper" (Blue Öyster Cult cover) - 6:23Μετά το τελευταίο κομμάτι((Don't Fear)The Reaper), υπάρχει μια σειρά από κρυμμένα κομμάτια (10 - 66) που καταλαμβάνουν 666 megabyte, αν και μόνο το κομμάτι 66 είναι ηχογραφημένο με την 666 Ways to Love έκδοση του The Heartless. Όμως με την επανακυκλοφόρηση του άλμπουμ στις ΗΠΑ (λόγω του εκτεταμμένου editing της Jimmy Franks Recording Company) ο δίσκος καταλαμβάνει μόνο 664 megabytes, ενώ η διάρκεια είναι 66:04. Η Γερμανική έκδοση είναι ίδια με την Ιαπωνική, Ρώσικη και της Αυστραλίας. "Your Sweet Six Six Six" – 4:12 "Wicked Game" – 3:54 (Chris Isaak cover) "The Heartless" – 4:02 "Our Diabolikal Rapture" – 5:20 "It's All Tears (Drown in This Love)" – 3:43 "When Love and Death Embrace" – 6:08 "The Beginning of the End" – 4:07 "(Don't Fear) The Reaper" – 6:24 (Blue Öyster Cult cover) "For You" – 3:58Στον δεύτερο στίχο του "It's All Tears (Drown In This Love)" η γυναίκα που ουρλιάζει στο The Heartless demo ακούγεται στο αριστερό panel. Η έκδοση αυτή κυκλοφόρησε το 1998 σε πολύ λίγα αντίτυπα. "Your Sweet Six Six Six" "Wicked Game" (Chris Isaak cover) "The Heartless" "Our Diabolikal Rapture" "It's All Tears (Drown in This Love)" "When Love and Death Embrace" "The Beginning of the End" "(Don't Fear) The Reaper" (Blue Öyster Cult cover) "For You" "Stigmata Diaboli"
Αρτούρ Μικβάμπια

Ο Αρτούρ Αρτιόμοβιτς Μικβάμπια (Artur Mikvabia, Артур Артиом-иԥа Амқәаб, არტურ მიქვაბია) είναι οικονομολόγος και πολιτικός από την Αμπχαζία. Ήταν Πρωθυπουργός της Αμπχαζίας στην κυβέρνηση του προέδρου Ραούλ Χατζίμπα από το 2015 ως το 2016.

 Ο Μικβάμπια έγινε πρόεδρος του κόμματος Ενωμένη Αμπχαζία όταν ιδρύθηκε το τελευταίο, με τη μορφή κοινωνικοπολιτικού κινήματος στις 25 Μαρτίου 2004. Στις 25 Ιουλίου 2007 ανακοίνωσε ότι θα παραιτούνταν από τη θέση του και θα αποχωρούσε από την πολιτική, ωστόσο τα μέλη δήλωσαν ότι δεν θα αποδέχονταν κάτι τέτοιο, με συνέπεια ο Μικβάμπια να παραμείνει στην ηγεσία. Στις 27 Ιανουαρίου 2009 η Ενωμένη Αμπχαζία μετατράπηκε σε πολιτικό κόμμα και νέος πρόεδρος έγινε ο Νταούρ Τάρμπα. Ο Μικβάμπια διορίστηκε στην πρωθυπουργία από τον Χατζίμπα στις 20 Μαρτίου 2015.
Patrimonium Sancti Petri

Μέσω του όρου Patrimonium Sancti Petri ορίζονται δύο πράγματα : το σύστημα των latifundium εντός του Εξαρχάτου της Ραβένα το οποίο ήλεγχαν οι διακονίες της Ρώμης, με τα εδάφη που είχε παραχωρηθεί στον Επίσκοπο της Ρώμης από τον Λιουτπράνδο (δωρεά του Σούτρι), να αποτελούν έτσι τον πρώτο πυρήνα των Παπικών Κρατών (δωρεά του Πεπίνου), μια διοικητική διαίρεση που υιοθετήθηκε από τον Πάπα Ιννοκέντιο Γ΄ στα βόρεια της Ρώμης.

 Το Patrimonium Sancti Petri στην Τουσκία ήταν η ονομασία μιας εκ των τεσσάρων επαρχιών που δημιουργήθηκαν από τον Πάπα Ιννοκέντιο Γ΄ (1198-1216) κατά την διάρκεια του πρώτου του έτους στην Αγία Έδρα. Περιελάμβανε την σημερινή επαρχία του Βιτέρμπο, την Τσιβιταβέκια χωρίς ωστόσο το διαμέρισμα της Ρώμης. Κυβερνώνταν από διοικητές τους οποίους όριζε ο Πάπας, τους ρέκτορες. Στη συνέχεια, η παρουσία ενός γενικού ρέκτορα έκανε την εμφάνισή της, ο οποίος επόπτευε την διοίκηση των επαρχιακών ρεκτόρων και έδινε απευθείας αναφορά στον Πάπα. Οι επαρχίες αυτές επικυρώθηκαν με τις Constitutiones Sanctæ Matris Ecclesiæ του 1357, τις οποίες συνέταξε ο Καρδινάλιος Ζιλ Άλβαρεθ Καρίγιο ντε Αλμπορνόθ.
Άγιος Εμέρικ της Ουγγαρίας

Ο Άγιος Εμέρικ, ουγγρ. szent Imre (π. 1007 - 2 Σεπτεμβρίου 1031) από τον Οίκο των Αρπάντ ήταν πρίγκιπας της Ουγγαρίας. Το όνομά του εκφέρεται και ως Ίμρε, Εμέρικος, Ερρίκος, Αμέρικος, Εμερύ.

 Ήταν γιος τού αγίου Στεφάνου Α΄ της Ουγγαρίας και της Γκιζέλας των Οθωνιδών, κόρης τού Ερρίκου Β΄ δούκα της Βαυαρίας. Θεωρείται ο δεύτερος γιος και έλαβε το όνομα τού θείου του, αγίου Ερρίκου Β΄ της Γερμανίας. Ο πρώτος γιος τού Στεφάνου Α΄ απεβίωσε ανήλικος. Μορφώθηκε στην ηλικία των 15-23 ετών από τον Βενεδικτίνο μοναχό Γεράρδο από τη Βενετία με αυστηρό και ασκητικό πνεύμα. Επρόκειτο να γίνει ο επόμενος μονάρχης της Ουγγαρίας και ο πατέρας του έγραψε προειδοπιήσεις για να τον προετοιμάσει για τη θέση του· μάλιστα προσπάθησε να τον κάνει συμβασιλιά. Το 1031 ο Εμέρικ κυνηγούσε, όταν ένας αγριόχοιρος τον τραυμάτισε θανάσιμα. Αυτό έγινε μάλλον στο Χεγκυκοσσέντιμρε (νυν Σαντίμρεου Ρουμανίας) και τάφηκε στη βασιλική Σεκεσφεχερβάρ. Πολλές θαυματουργικές θεραπείες και μεταστροφές στον Χριστιανισμό έγιναν επάνω από τον τάφο του, έτσι το 1083 ο Λαδίσλαος Α΄ της Ουγγαρίας έκανε ανακομιδή των οστών του με μία μεγαλοπρεπή τελετή. Ανακηρύχθηκε άγιος για την ευσεβή και με αγνότητα ζωή του· μαζί του αγιοποιήθηκαν ο πατέρας του Στέφανος Α΄ και ο παιδαγωγός του Γεράρδος τού Τσανάντ από τον πάπα Γρηγόριο Ζ΄. Ο άγιος Εμέρικ συχνά απεικονίζεται σε πανοπλίες με στέμμα και κρίνο. Μερικοί Ούγγροι πιστεύουν ότι από αυτόν ονομάστηκε ο Αμέρικο Βεσπούτσι και συνακόλουθα η Αμερική. Νυμφεύτηκε το 1022 την Ειρήνη Μονομαχίνα (συγγενή τού Κωνσταντίνου Θ΄), ή μία των Αργυρών (από τον Οίκο τού Ρωμανού Γ΄). Άλλοι λένε, ότι ήταν η Πατρικίσα των Τρπιμιρόβικ, κόρη τού Κρεσιμίρ Γ΄ της Κροατίας ή ίσως η Ριχέτσα των Πιαστ, κόρη τού Μιέσκο Β΄ Λάμπερτ της Πολωνίας ή μία αδελφή της.
Λευτέρης Δημακόπουλος

Το Λευτέρης Δημακόπουλος είναι ελληνική ταινία του 1993 σε σκηνοθεσία Περικλή Χούρσογλου. Στην ταινία πρωταγωνιστούν οι Νίκος Γεωργάκης, Μαρία Σκουλά και Νίκος Ορφανός. Η ταινία κέρδισε τέσσερα βραβεία στα Ελληνικά Κρατικά Βραβεία Κινηματογράφου, καθώς και το βραβείο καλύτερης ταινίας στα Βραβεία της Ένωσης Ελλήνων Κριτικών Κινηματογράφου.

 Η ιστορία διαδραματίζεται στα τελευταία χρόνια της Χούντας. Ο Λευτέρης, ένας νέος με όνειρα φιλοδοξεί να γίνει ένας επιτυχημένος και ελεύθερος άνθρωπος. Έτσι φεύγει από το χωριό του για να σπουδάσει στο Πολυτεχνείο. Στην Αθήνα μένει με την κοπέλα του, Δήμητρα, παρά την αντίθεση του θείου του που πληρώνει τα δίδακτρα των σπουδών του. Ωστόσο, τα επόμενα χρόνια νιώθει ότι η σχέση του με τη Δήμητρα του γίνεται εμπόδιο στις φιλοδοξίες του και τελικά χωρίζουν. Μετά από πολλά χρόνια έχει γίνει επιτυχημένος μηχανικός, αλλά μια επίσκεψη του καλύτερου φίλου του του θυμίζει τη χαμένη αγάπη με τη Δήμητρα. Τότε, αντιλαμβάνεται ότι δεν είχε κερδίσει την ευτυχία. Νίκος Γεωργάκης ως Λευτέρης Δημακόπουλος Μαρία Σκουλά ως Δήμητρα Σταυροπούλου Νίκος Ορφανός ως Παναγιώτης Μανώλης Μαυροματάκης ως Γιώργος Βάσος Ανδρονίδης ως καθηγητής Παπαμιχαήλ Κλάους Μίκολαϊτ ως καθηγητής Μπουλό Σοφία Ολυμπίου ως κυρία Δημακοπούλου Αλεξάνδρα Παυλίδου ως Ελίζα Τίνα Βερκέρκ ως Μπέτυ Κώστας Τριανταφυλλόπουλος ως αστυνόμος Τιτίκα Βλαχοπούλου ως θεία Μενέλαος Ντάφλος ως θείος Σπύρος Σταυρινίδης ως κυβερνήτης Ακύλλας Καραζήσης ως άντρας στο φράγμα Κώστας Ξυκομηνός ως καλεσμένος σε ρεβεγιόν
Τζος Κάρτερ

Ο Τζόσουα «Τζος» Νέβιλ Κάρτερ (αγγλικά:Joshua "Josh" Neville Carter, γενν. στις 20 Νοεμβρίου 1986) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/σούτινγκ γκαρντ για το ΠΑΟΚ.

 Το 2009, ο Κάρτερ υπέγραψε συμβόλαιο με τη γερμανική Όλντενμπουργκ της Ευρωλίγκα, μέχρι το τέλος της σεζόν 2009-10. Υπέγραψε με τη Μακάμπι Ασντόντ του Πρωταθλήματος Ισραήλ για τις σεζόν 2010-11 και 2011-12. Το 2012, υπέγραψε με τη ρωσική Σπαρτάκ Αγίας Πετρούπολης για τις σεζόν 2012-13 και 2013-14. Λόγω οικονομικών προβλημάτων της Σπαρτάκ, αποχώρησε από την ομάδα. Τον Αύγουστο του 2013, υπέγραψε συμβόλαιο με την ιταλική Σιένα.Το καλοκαίρι του 2014, υπέγραψε με την Τουρκ Τέλεκομ του Πρωταθλήματος Τουρκίας.Το καλοκαίρι του 2015, υπέγραψε με την Καρσίγιακα.Στις 20 Ιουνίου 2016, υπέγραψε με τη Ντίναμο Σάσαρι για τη σεζόν 2016-17. Στις 13 Αυγούστου 2017, υπέγραψε με τη γαλλική Λιμόζ. Στις 3 Ιανουαρίου 2019, ο Κάρτερ επέστρεψε στην Μακάμπι Ασντόντ, υπογράφοντας για το υπόλοιπο της σεζόν. Στις 18 Μαρτίου 2019, κατέγραψε 26 πόντους (ρεκόρ σεζόν), με 6/8 τρίποντα, μαζί με 4 ριμπάουντ και 2 ασίστ σε μία νίκη με 95-89 επί της Χαποέλ Τελ Αβίβ.Στις 20 Δεκεμβρίου 2019, υπέγραψε συμβόλαιο με το Ρέθυμνο. Τζος Κάρτερ στο euroleague.net Τζος Κάρτερ Αρχειοθετήθηκε 2016-08-13 στο Wayback Machine. στο fiba.com
Έμμα Ρόμπερτς

Η Έμμα Ρόουζ Ρόμπερτς (Emma Rose Roberts) (Νέα Υόρκη, 10 Φεβρουαρίου 1991) είναι Αμερικανίδα ηθοποιός, μοντέλο και τραγουδίστρια. Ξεκίνησε την πορεία της το 2001 και έκτοτε συμμετείχε σε πολλές ταινίες, τηλεοπτικές σειρές, ενώ έχει κάνει εξώφυλλα για τα περιοδικά Vanity Fair, Teen Vogue, Elle Girl, ενώ έχει γίνει θέμα στα Time, People, New York Times.

 Ο πρώτος της κινηματογραφικός ρόλος ήταν στο πλευρό των Τζόνι Ντεπ και Πενέλοπε Κρουζ στην ταινία "Blow". Ακολούθησε συμμετοχή στο ανεξάρτητο φιλμ "Grand Champion". Πρωταγωνίστησε στην ταινία της FOX "Aquamarine", ενώ συμμετείχε στα φιλμ "Valentine's Day", "Hotel For Dogs", "Nancy Drew". Είναι κόρη του ηθοποιού Έρικ Ρόμπερτς και ανιψιά της βραβευμένης με Όσκαρ ηθοποιού Τζούλια Ρόμπερτς. Το 2012 η Ρόμπερτς σύναψε σχέση με τον ηθοποιό Έβαν Πίτερς. Το 2014 αρραβωνιάστηκαν, ωστόσο τον Μάρτιο του 2019 χώρισαν οριστικά μετά από αρκετούς χωρισμούς και επανασυνδέσεις. Αργότερα το 2019 σύναψε σχέση με τον επίσης ηθοποιό Γκάρετ Χέντλαντ. Στις 27 Δεκεμβρίου 2020, η Ρόμπερτς γέννησε το πρώτο τους παιδί (αγόρι).
Τζον Χάνα

Ο Τζον Ντέιβιντ Χάνα (23 Απριλίου 1962 - ) είναι Σκωτσέζος ηθοποιός του κινηματογράφου και της τηλεόρασης. Έγινε γνωστός από την ταινία Τέσσερις γάμοι και μία κηδεία (1994), για την οποία προτάθηκε για το Βραβείο BAFTA Καλύτερου Ανδρικού Ρόλου στον ρόλο του Μάθιου. Άλλες κινηματογραφικές του εμφανίσεις περιλαμβάνουν το Απρόσμενος έρωτας (1998) και την τριλογία Η μούμια (1999–2008).

 Ο Χάνα γεννήθηκε στο Ιστ Κίλμπραϊντ του Λάνκασιρ. Ήταν το μικρότερο από τα τρία παιδιά της οικογένειάς του και έχει δύο μεγαλύτερες αδελφές. Η μητέρα του, Σούζαν, ήταν καθαρίστρια στο Marks & Spencer και ο πατέρας του, Τζον, ήταν εργάτης. Μετά το σχολείο, ο Χάνα μαθήτευσε για να γίνει ηλεκτρολόγος. Στο Ιστ Κίλμπραϊντ, συμμετείχε σε τοπικό θεατρικό θίασο. Μετά από πρόταση ενός συναδέλφου του, αφού ολοκλήρωσε τη μαθητεία του, παρακολούθησε την περίφημη Βασιλική Ακαδημία Μουσικής και Δράματος της Σκωτίας. Μετά την αποφοίτησή του, ο Χάνα πήρε μέρος σε θεατρικές παραγωγές, ταινίες και τηλεοπτικές εκπομπές, ενίοτε σε πρωταγωνιστικούς ρόλους. Έγινε γνωστός στο ευρύ κοινό με την ερμηνεία του ως Μάθιου στο Τέσσερις γάμοι και μία κηδεία (1994). Στη συνέχεια, έπαιξε τον αλκοολικό, κλέφτη αλλά αξιαγάπητο αδελφός της πρωταγωνίστριας στις ταινίες Η μούμια (1999), Η μούμια επιστρέφει (2001) και Η μούμια: Η αυτοκρατορία του δράκου (2008). Πρωταγωνίστησε επίσης σε μια ρομαντική κωμωδία με τίτλο Απρόσμενος έρωτας (1998). Έκανε γκεστ εμφανίσεις στις σειρές Κωδικός Alias (2001), Το τσίρκο του μυστηρίου (2002) και Frasier (2003). Το 2006 πρωταγωνίστησε στη δραματική σειρά New Street Law. Στις 24 Δεκεμβρίου 1997, ο Χάνα και ο παραγωγός της Scottish Films, Μάρεϊ Φέργκιουσον, ίδρυσαν μια εταιρεία παραγωγής που ονομάζεται Clerkenwell Films. Η πρώτη μεγάλη παραγωγή της Clerkenwell ήταν η σειρά Ρέμπους. Ωστόσο, το Rebus μεταφέρθηκε αργότερα στη STV Productions και ο Χάνα αντικαταστάθηκε στον πρωταγωνιστικό ρόλο στη σειρά από τον Κεν Στοτ. Ο Χάνα έπαιξε τον επαναλαμβανόμενο ρόλο του επιστήμονα Χόλντεν Ράντκλιφ στο Agents of S.H.I.E.L.D. κατά τη διάρκεια του τρίτου κύκλου και προήχθη σε τακτικό μέλος της σειράς κατά τη διάρκεια του τέταρτου κύκλου. Ο Χάνα παντρεύτηκε την ηθοποιό Τζοάνα Ροθ στις 20 Ιανουαρίου 1996. Το ζευγάρι είχε γνωριστεί αρκετά χρόνια νωρίτερα, στη διάρκεια μιας παραγωγής ενός έργου του Ουίλλιαμ Σαίξπηρ. Σε πολλές συνεντεύξεις του, αναφέρει ιστορίες από τη σχέση τους, όπως την επίσκεψή τους στο εστιατόριο Sri Siam του Λονδίνου όπου της έκανε πρόταση γάμου γραπτώς πάνω στο τραπεζομάντιλο. Το ζευγάρι ζει στο Ρίτσμοντ του Λονδίνου με τα δύο του παιδιά. Τζον Χάνα στην IMDb
Τομ Μάρστερς

Ο Σερ Τομ Τζον Μάρστερς (Sir Tom John Marsters, KBE γεννηθείς στις 4 Αυγούστου 1945) είναι ο Εκπρόσωπος του Βασιλιά Καρόλου Γ' του Ηνωμένου Βασιλείου στις Νήσους Κουκ. Είναι πρώην αντιπρόεδρος του Κόμματος των Νήσων Κουκ και αναπληρωτής πρωθυπουργός των Νήσων Κουκ.

 Ο Μάρστερς γεννήθηκε στη Νήσο Πάλμερστον και εκπαιδεύτηκε στα δημοτικά σχολεία της Νικάο και της Αβαρούα προτού παρακολουθήσει το Γεωργικό Κολέγιο Αβέλε στη Σαμόα και το Ινστιτούτο Τεχνολογίας του Γκρίμσμπαϊ στο Ηνωμένο Βασίλειο. Πριν εισέλθει στην πολιτική, εργάστηκε ως δημόσιος υπάλληλος. Ήταν γραμματέας του Κόμματος των Νήσων Κουκ από το 1968 έως το 1999. Αρχικά εξελέγη στο Κοινοβούλιο για την έδρα της Μουριενούα σε επαναληπτική εκλογή το 1991. Ο Μάρστερς υπηρέτησε ως υπουργός Έργων στην κυβέρνηση του Τζέφρι Χένρι, αλλά παραιτήθηκε από τη θέση του το 1997 σε ένδειξη διαμαρτυρίας για τις περικοπές στον προϋπολογισμό. Αργότερα υπηρέτησε ως υπουργός στον πρώτο κυβερνητικό συνασπισμό του Ρόμπερτ Γούντον από το 2002, αλλά απολύθηκε το 2003 μετά από εκ νέου προσχώρηση στον συνασπισμό. Επέστρεψε στο υπουργικό συμβούλιο μετά τις εκλογές του 2004, όταν ο Γούντον προσπάθησε να δημιουργήσει ένα νέο συνασπισμό. Έπειτα από την παραίτηση του Γούντον προκειμένου να πάρει μέρος στην επαναληπτική εκλογή, ο Μάρστερς υπηρέτησε στην κυβέρνηση του Τζιμ Μαρουράι , έχοντας τα χαρτοφυλάκια των Εξωτερικών Υποθέσεων, των Μεταφορών και της Νεολαίας και Αθλητισμού. Τον Αύγουστο του 2005, ο Μαρουράι απομάκρυνε τον ηγέτη του Κόμματος των Νήσων Κουκ (CIP) Τζέφρι Χένρι από το υπουργικό συμβούλιο προκαλώντας το CIP να επανεξετάσει το ρόλο του στην κυβέρνηση. Έναν μήνα αργότερα, ο Μάρστερς απολύθηκε και ο συνασπισμός διαλύθηκε επίσημα. Η αποχώρηση του Τζέφρι Χένρι το 2006 οδήγησε σε εκλογές ηγεσίας, οι οποίες είδαν τον Μάρστερς να αντικαθίσταται ως αντιπρόεδρος από τον Τούποου Φαϊρέκα . Ωστόσο, τόσο ο Φαϊρέκα όσο και ο αρχηγός του κόμματος Χένρι Πούνα έχασαν τις έδρες τους στις εκλογές του 2006. Μετά από μια σύντομη περίοδο κατά την οποία ο Πούνα συνέχισε να υπηρετεί ως αρχηγός εκτός Κοινοβουλίου, ο Μάρστερς έγινε αρχηγός της αντιπολίτευσης. Ο Μάρστερς επανήλθε στο υπουργικό συμβούλιο τον Δεκέμβριο του 2010, αφού το Κόμμα των Νήσων Κουκ κέρδισε τις εκλογές του 2010, υπηρετώντας ως αντιπρόεδρος της Κυβέρνησης και υπουργός Εξωτερικών. Στις 5 Ιουνίου 2013 ο Μάρστερς διορίστηκε Αντιπρόσωπος της Βασίλισσας, αντικαθιστώντας τον Φρέντερικ Τούτου Γκούντουιν . Παραιτήθηκε από το Κοινοβούλιο στις 25 Ιουλίου 2013 για να αναλάβει το ρόλο προκαλώντας τις εκλογές της Μουριενούα το 2013 . Επαναδιορίστηκε για δεύτερη τριετή θητεία τον Ιούλιο του 2016. Στις τιμητικές εορτές του 2018 για τα γενέθλια της Βασίλισσας διορίστηκε Ιππότης Διοικητής του Τάγματος της Βρετανικής Αυτοκρατορίας . Πολυμέσα σχετικά με το θέμα Tom Marsters στο Wikimedia Commons
Android 13

Το Android 13 είναι η δέκατη τρίτη σημαντική έκδοση του λειτουργικού συστήματος Android, που αναπτύχθηκε από την Google και κυκλοφόρησε για το κοινό στις 15 Αυγούστου 2022.

 Το Android 13 (εσωτερικά με την κωδική ονομασία Tiramisu) ανακοινώθηκε σε ένα ιστολόγιο Android που δημοσιεύτηκε στις 10 Φεβρουαρίου 2022 και η πρώτη Developer Preview κυκλοφόρησε αμέσως για τη σειρά Google Pixel (από Pixel 4 σε Pixel 6, μειώνοντας την υποστήριξη για τα Pixel 3 και Pixel 3a). Κυκλοφόρησε περίπου 4 μήνες μετά τη σταθερή έκδοση του Android 12. Ακολούθησε η Developer Preview 2 αργότερα, η οποία κυκλοφόρησε τον Μάρτιο. Η Beta 1 κυκλοφόρησε στις 26 Απριλίου 2022. Η Google κυκλοφόρησε την beta 2 κατά τη διάρκεια του Google I/O στις 11 Μαΐου 2022. Δύο ακόμη εκδόσεις beta είχαν προγραμματιστεί να κυκλοφορήσουν τον Ιούνιο και τον Ιούλιο. Η σταθερότητα της πλατφόρμας επιτεύχθηκε τον Ιούνιο, με την Beta 3. Η τελική κυκλοφορία του Android 13 ξεκίνησε στις 15 Αυγούστου, όταν η ενημέρωση έγινε διαθέσιμη στα τηλέφωνα Pixel και προωθήθηκε στο Android Open Source Project. Το Android 13 ART συνοδεύεται με έναν νέο συλλέκτη απορριμμάτων (Garbage Collector ή απλά GC) που χρησιμοποιεί την κλήση συστήματος Linux userfaultfd. Μειώνει την πίεση της μνήμης RAM, το μέγεθος του μεταγλωττισμένου κώδικα, το jank και αποτρέπει τον κίνδυνο να απενεργοποιούν εφαρμογές λόγω της χαμηλής μνήμης RAM κατά τη διάρκεια του GC. Άλλες αλλαγές βελτιώνουν επίσης την εκκίνηση των εφαρμογών και του λειτουργικού, μειώνουν τα jank και βελτιώνουν την απόδοση. Λόγω του έργου Android Mainline Project, το Android 12 ART θα ενημερωθεί επίσης.
Γιαννάκης Γκρίτζαλης

Ο Ιωάννης ή Γιαννάκης Γκρίτζαλης (Ψάρι Τριφυλίας, 1791; - Κυπαρισσία, 17 Σεπτεμβρίου 1834) ήταν αγωνιστής της Ελληνικής Επανάστασης του 1821. Ήταν ο επιφανέστερος γόνος της ομώνυμης σημαντικής οικογένειας από το αρβανιτοχώρι Ψάρι Τριφυλίας, στο σημερινό Νομό Μεσσηνίας.

 Όταν ξέσπασε η Επανάσταση, ο Γκρίτζαλης πήγε μαζί με τον αδελφό του Δημήτρη, από τη Κωνσταντινούπολη όπου διέμεναν και δραστηριοποιούνταν ως έμποροι, στα Μαγούλιανα της Γορτυνίας, όπου έμεινε πολεμώντας με τους Καρυτινούς στην πολιορκία της Τριπολιτσάς. Μετά την άλωση της αρκαδικής πόλης μετέβη, μαζί με τον αδελφό του Δημήτρη και τον Αναγνώστη Παπατσώρη, στα Κοντοβούνια της Τριφυλίας, όπου αναγνωρίστηκε ως αρχηγός ομάδας Ντρέδων οπλοφόρων, και το 1823 έγινε χιλίαρχος. Το Δεκέμβριο του 1824 φυλακίστηκε μαζί με τον Θεόδωρο Κολοκοτρώνη στην Ύδρα. Την επόμενη χρονιά, ο Γκρίτζαλης πολέμησε ενάντια στην επιδρομή του Ιμπραήμ στο Μωριά. Το 1834, μαζί με τους Μητροπέτροβα, τους Πλαπουταίους και άλλους παλιούς οπλαρχηγούς, σε αντίδραση για την καταδίκη σε θάνατο του Θόδωρου Κολοκοτρώνη και του Δημήτρη Πλαπούτα, συμμετείχε στη λεγόμενη «Μεσσηνιακή Επανάσταση», μια ένοπλη στάση-εξέγερση ενάντια στην πολιτική της Αντιβασιλείας. Μετά την καταστολή της, ο Γκρίτζαλης παραδόθηκε στις Αρχές, δικάστηκε στις 15 Σεπτεμβρίου 1834, όπου καταδικάστηκε σε θάνατο στις 17 Σεπτεμβρίου ως αρχηγός των στασιαστών και εκτελέστηκε δια τυφεκισμού άμεσα (μετά από δύο ώρες).
Αριθμός υπεροξειδίων

Ο Αριθμός υπεροξειδίων είναι δείκτης του βαθμού οξείδωσης ενός ελαίου σε πρωταρχικό στάδιο, που βασίζεται στην ανίχνευση υπεροξειδίων ως ενδεικτικών τάγγισης. Περαιτέρω εκτίμηση του βαθμού οξείδωσης μπορεί να γίνει με δοκιμή π-ανισιδίνης.Οι διπλοί δεσμοί που βρίσκονται στα ακόρεστα λίπη και έλαια διέρχονται αυτοοξείδωση. Τα υπεροξείδια είναι ενδιάμεσα προϊόντα κατά την αντίδραση αυτοοξείδωσης. Η αυτοοξείδωση είναι αντίδραση ελεύθερων ριζών με οξυγόνο, που οδηγεί σε υποβάθμιση των λιπών και ελαίων και σχηματισμό παραγεύσεων και παραοσμών.

 Ο αριθμός υπεροξειδίων ορίζεται ως η ποσότητα υπεροξειδίου του οξυγόνου ανά 1 κιλό λίπους ή ελαίου. Παραδοσιακά εκφράζεται σε μονάδες χιλιοστοϊσοδύναμων, που σε μονάδες SI ισοδυναμεί με χιλιοστογραμμομόριο ανά χιλιόγραμμο (σημ. 1 χιλιοστοϊσοδύναμα = 0.5 millimole * επειδή 1 mEq O2 =1 mmol/2=0.5 mmol O2, όπου 2 είναι το σθένος). Το χιλιοστοϊσοδύναμο συντομογραφείται ως mequiv ή meq. Ο αριθμός υπεροξειδίων προσδιορίζεται με μέτρηση της ποσότητας ιωδίου που παράγεται από την αντίδραση των υπεροξειδίων (που σχηματίστηκαν σε λίπος ή λάδι) με ιωδιούχα ιόντα. 2 I− + H2O + HOOH -> HOH + 2OH− + I2Τα βασικά προϊόντα της αντίδρασης δεσμεύονται από την περίσσεια οξικού οξέος που υπάρχει στο διάλυμα. Το ιώδιο που απελευθερώνεται αναλύεται ογκομετρικά με θειοθειικό νάτριο. 2S2O32− + I2 -> S4O62− + 2 -−Οι όξινες συνθήκες (περίσσεια οξικού οξέος) εμποδίζουν το σχηματισμό υποιωδών (όπως το υποχλωριώδες νάτριο), που θα εμπλέκονταν στην αντίδραση. Ο δείκτης της αντίδρασης είναι διάλυμα αμύλου όπου η αμυλόζη χρωματίζει το διάλυμα μπλε μαύρο παρουσία ιωδίου και άχρωμο στο τέλος της ογκομέτρησης. Σημειώνεται ότι ο δείκτης αμύλου πρέπει να προστίθεται προς το τέλος της ογκομέτρησης (όταν το κιτρινωπό χρώμα ιωδίου αρχίζει να ξεθωριάζει) επειδή σε μεγάλη περιεκτικότητα ιωδίου το άμυλο διασπάται σε προϊόντα ακατάλληλα για δείκτες.. Ο αριθμός υπεροξειδίων για τα φρέσκα έλαια είναι λιγότερο από 10 meq/kg, και για αριθμούς 30* - 40 meq/kg η τάγγιση είναι αισθητή.
Βαλεντίνη Γραμματικοπούλου

Η Βαλεντίνη Γραμματικοπούλου είναι Ελληνίδα αθλήτρια αντισφαίρισης, γεννημένη το 1997 στο Κιλκίς. Έχει κατακτήσει 11 τίτλους σε διοργανώσεις ITF μονής αντισφαίρισης (singles) και 15 τίτλους σε διοργανώσεις ITF διπλού της Διεθνούς Ομοσπονδίας Αντισφαίρισης. Στις 12 Ιουνίου 2017, έφτασε στη θέση 159 της παγκόσμιας κατάταξης αθλητριών αντισφαίρισης της Ένωσης Αντισφαίρισης Γυναικών.Η Βαλεντίνη παίζοντας στο Φεντ Καπ και εκπροσωπώντας την Ελλάδα έχει ρεκόρ νικών προς ήττες 8-1.

 Η Βαλεντίνη Γραμματικοπούλου, η οποία προτιμά το χόρτο, άρχισε να παίζει τένις σε ηλικία επτά ετών. Συμμετείχε στο πρώτο της τουρνουά WTA Tour τον Ιούλιο του 2011 στο Citi Open στο College Park σε ηλικία 14 ετών. Εκεί έχασε στον πρώτο προκριματικό γύρο από την Αμερικανίδα Whitney Jones με 2-6 και 2-6. Τον Μάιο του 2013 αποκλείστηκε επίσης από τον προκριματικό για το Open Brussels στον πρώτο γύρο με 4-6 και 1-6 εναντίον της Jennifer Elie. Μετά από αυτό παίζει και πάλι τα πρωταθλήματα ITF χωρίς εξαίρεση. Το 2014 έκανε το ντεμπούτο της για την ελληνική ομάδα του Φεντ Καπ. Τον Αύγουστο του 2021 έγραψε ιστορία, αφού πέρασε τρεις προκριματικούς γύρους του US Open και προκρίθηκε σε κυρίως ταμπλό Grand Slam για πρώτη φορά στην καριέρα της. Μάλιστα, κατάφερε να προκριθεί στον 2ο γύρο μετά τη νίκη της με 2-0 σετ (6-3, 6-2) απέναντι στην Άννα Μπλίνκοβα .
ΚΣ Πόγραδετς

Η Κλούμπι Σπορτίβ Πογραδέτσι είναι αλβανική ποδοσφαιρική ομάδα με έδρα το Πόγραδετς, μια πόλη στη νοτιοανατολική Αλβανία. Η έδρα του συλλόγου είναι το Στάδιο Γκιόργκι Κουτσίκου και σήμερα αγωνίζεται στην Πρώτη Κατηγορία Αλβανίας.

 Ο σύλλογος ιδρύθηκε το 1932 με το όνομα Κλούμπι Σπορτίβ Ντραγκόι Πογραδέτσι. Στην εποχή του 1936, ο σύλλογος αγωνίστηκε για πρώτη φορά στην πρώτη κατηγορία της Αλβανίας. Η μεγαλύτερη επιτυχία της ιστορίας του συλλόγου η συμμετοχή της ομάδας στα ημιτελικά του Αλβανικού Κυπέλλου κατά την περίοδο 1992-93.
Οικογένεια Πετραλιά

Η οικογένεια Πετραλιά είναι παλιά οικογένεια αγωνιστών και πολιτικών από τη Δίβρη (Λαμπεία) Ηλείας. Η καταγωγή της είναι από τη Σικελία και γενάρχης της φέρεται να είναι ο Σελάιδος Πετραλιάς, πλούσιος προύχοντας που άκμασε στις αρχές του 18ου αιώνα.Σήμερα στη Δίβρη στο πατρικό σπίτι της οικογένειας λειτουργεί το Κέντρο Πολιτισμού και Περιβάλλοντος Δίβρης «Αρχοντικό Πετραλιά».

 Σελάιδος Πετραλιάς, πλούσιος προύχοντας και γενάρχης των ΠετραλιάδωνΑντώνιος Σ. Πετραλιάς (1745 - ;), δημογέροντας Δίβρης και γιος του Σελάιδου ΠετραλιάΙωάννης Πετραλιάς (1774 - 1822), αγωνιστής του 21΄ και γιος του Αντωνίου Σ. ΠετραλιάΑθανάσιος Πετραλιάς, γιος του Ιωάννη ΠετραλιάΝικολάος Πετραλιάς, έμπορος, πρόεδρος Εισαγωγικού Εμπορικού Συλλόγου Πατρών και γιος του Αθανασίου ΠετραλιάΘάνος Πετραλιάς (1881 - 1953), βουλευτής, σύζυγος της Φάνης Κρεμμύδη και γιος του Νικολάου ΠετραλιάΕπαμεινώνδας Πετραλιάς (1908 - 1977), πολιτικός, αθλητής και γιος του Θάνου ΠετραλιάΤίτη Πετραλιά, σύζυγος Δημητρίου Ψιλάκη και κόρη του ΕπαμεινώνδαΓιάννης Ψιλάκης, φωτογράφος και γιος της ΤίτηςΦάνη Πάλλη - Πετραλιά, βουλευτής, υπουργός, σύζυγος του Πάλλη και κόρη του Επαμεινώνδα ΠετραλιάΑλεξάνδρα Πάλλη, επιχειρηματίας, γενική γραμματέας του ΕΒΕΑ, σύζυγος του Νίνου Γιαννακόπουλου και κόρη της ΦάνηςΑγγελής Πετραλιάς (1780 - 1868), αγωνιστής του 21΄ και γιος του Αντωνίου Σ. ΠετραλιάΑντώνιος Αγγ. Πετραλιάς (1820 - 1892), βουλευτής και γιος του Αγγελή Πετραλιά Αυγερινός Πετραλιάς (1810 - 1887), αγωνιστής, βουλευτής του 21΄, πολιτικός και γιος του ΑγγελήΓεώργιος Πετραλιάς, Δήμαρχος Λαμπείας και γιος του Αυγερινού Άγγελος Πετραλιάς (1861 - ;), πληρεξούσιος, βουλευτής και γιος του Αυγερινού Νικόλαος Πετραλιάς, έπαρχος Θηβών και Μεγαρίδος και γιος του ΑυγερινούΙωάννης Πετραλιάς (1889 - 1937), γιος του ΝεοκλήΝικόλαος Πετραλιάς (1931 - 2013), γιος του ΙωάννηΙωάννης Πετραλιάς, γιος του ΝικολάουΘάνος Πετραλιάς, Υφυπουργός Εθνικής Οικονομίας και Οικονομικών , Γενικός Γραμματέας Δημοσιονομικής Πολιτικής, στο Γενικό Λογιστήριο του Κράτους (2019-2023), γιος του Ιωάννη Νίκος Πετραλιάς , Διευθυντής μηχανογραφικών υποδομών στα Διατραπεζικά Συστήματα, γιος του Ιωάννη Στέφανος Πετραλιάς (1900 - 1958), βουλευτής και γιος του ΝικολάουΝίκος Πετραλιάς, καθηγητής πανεπιστημίου, πρύτανης του Παντείου Πανεπιστημίου και γιος του ΣτέφανουΑντώνιος Ν. Πετραλιάς (1908 - 1978), ιατρός, δήμαρχος Αμαλιάδας, βουλευτής, Αντιπρόεδρος της Βουλής των Ελλήνων και γιος του ΝικολάουΑυγερινός (Ρένος) Πετραλιάς (1933 - 2016), δικηγόρος, δήμαρχος Αμαλιάδας, βουλευτής και γιος του ΑντωνίουΜαρία Πετραλιά, πολιτευτής και κόρη του Αυγερινού
Γιάμπλοκο

Το Ρωσικό Ηνωμένο Δημοκρατικό Κόμμα Γιάμπλοκο ή αλλιώς Γιάμπλοκο (ρωσ. Яблоко, που από τα ρωσικά σημαίνει "μήλο") είναι ένα ρωσικό φιλελεύθερο κόμμα που ιδρύθηκε το 1990 από τον Γκριγκόρι Γιαβλίνσκι. Σήμερα ηγέτης του κόμματος είναι ο Σεργκέι Μιτρόχιν.Λόγω της ιδεολογίας του η επιρροή του στο εκλογικό σώμα που είναι επί το πλείστον συντηρητικό είναι πολύ περιορισμένη.

 Το κόμμα παλιότερα τασσόταν υπέρ της δημιουργίας ενός σύγχρονου κοσμικού και προοδευτικού κράτους στα πρότυπα των δυτικών κρατών και ήταν υπέρ του διαχωρισμού εκκλησίας-κρατους.Σήμερα δεν υπερασπίζεται πια αυτές τις θέσεις. Το κόμμα ιδρύθηκε το 1990 και ήταν "απόγονος" της εκλογικής σύμπραξης "Γιάβλίνσκι-Μπολντίερεβ-Λουκίν" που συντάχθηκε στις βουλευτικές εκλογές του 1993. Το κόμμα καθιερώθηκε ως ένας δημόσιος οργανισμός το 1993, και ως ένα πολιτικό κόμμα το 2001. Το κόμμα αντιπροσωπέυει την δημόσια και πολιτική ελευθερία της Ρωσίας και έχει βάλει στόχο για καλυτέρευση των σχέσεων της Ρωσίας με την Δύση και την ένταξη της Ρωσίας στην Ευρωπαϊκή Ένωση. Το κόμμα ήταν αντίθετο με την πολιτική του Μπορίς Γιέλτσιν και με την πολιτική του Βλαντίμιρ Πούτιν. Το κόμμα είχε αμφισβητήσει τα αποτελέσματα των βουλευτικών εκλογών του 1993, του 1995, του 1999 και του 2003. 1993-5,86% (27 θέσεις στην Κρατική Δούμα) 1995-6,09% (45 θέσεις στην Κρατική Δούμα) 1999-5,93% (21 θέσεις στην Κρατική Δούμα) 2003-4,34% (13 θέσεις στην Κρατική Δούμα) 2007-4,06% (αποκλεισμός από την Κρατική Δουμα λογω αύξησης του εκλογικού ορίου από 4 σε 7%) 2011-3.43% (αποκλεισμός από την Κρατική Δούμα) Η Ένωση Δεξιών Δυνάμεων της Ρωσίας ίδρυσε στις 16 Φεβρουαρίου 2006 την Επιτροπή για την Ενοποιήση των Δημοκρατικών Δυνάμεων αλλά τα σχέδια συγχώνευσης απορρίφθηκαν τον Δεκέμβριο του ίδιου χρόνου. Το κόμμα ήταν παρατηρητής της Διεθνές Ένωση Φιλελεύθερων, και από τον Οκτώβριο του 2006 έγινε πλήρες μέλος της οργάνωσης. Το 2007, το κόμμα έχασε τις θέσεις του στην Κρατική Δούμα.
Transport for London

Transport for London (συντομ. TfL, μτφρ. Συγκοινωνίες για το Λονδίνο) είναι το όνομα του φορέα που έχει συστήσει ο Δήμαρχος του Λονδίνου προκειμένου να ελέγχει και να συντονίζει καλύτερα τις δημόσιες μεταφορές στην πρωτεύουσα του Ηνωμένου Βασιλείου. Ο φορέας αυτός είναι υπεύθυνος για την πλειονότητα των μέσων μαζικής μεταφοράς στην πόλη και έχει ως στόχο την υλοποίηση της στρατηγικής μεταφορών που καθορίζει ο Δήμαρχος.

 Ο Οργανισμός αυτός συστάθηκε το 2000. Στις αρμοδιότητές του υπάγονται: Οι λεωφορειακές γραμμές της πόλης Το μετρό του Λονδίνου Το δεύτερο μετρό του Λονδίνου (Docklands Light Railway), το οποίο χρησιμοποιεί μικρότερα σε μέγεθος και βάρος τρένα και εξυπηρετεί το ανατολικό Λονδίνο και το Γκρίνουιτς εκατέρωθεν του Τάμεση. Δημιουργήθηκε το 1987. Ο υπέργειος (overground) σιδηρόδρομος Τα τραμ Οι ποτάμιες συγκοινωνίες Ο σταθμός υπεραστικών λεωφορείων Βικτόρια (Victoria Coach Station)Ο οργανισμός έχει στην ιδιοκτησία του και διατηρεί σε λειτουργία το Μουσείο Μεταφορών του Λονδίνου στο Κόβεντ Γκάρντεν, ενώ στο Άκτον λειτουργεί ένα "παράρτημά" του, υπό μορφήν αμαξοστασίου, στο οποίο περιλαμβάνονται εκθέματα τα οποία δεν είναι δυνατό να εκτεθούν στο κυρίως μουσείο, όπως οχήματα δρόμου, τραίνα, συλλογές επιγραφών σήμανσης καθώς και διαφημιστικά. Το παράρτημα είναι ανοικτό μόνο ορισμένα Σαββατοκύριακα κάθε χρόνο. Στη γραμμή "Metropolitan" του μετρό, επίσης, τροχοδρομούν περιστασιακά ορισμένα από τα παλαιά τραίνα.
Ζουπανία Σριεμ

Η Ζουπανία Σριεμ ή Σιρμίου (κροατικά: Srijemska županija, ουγγρικά: Szerém vármegye) ήταν διοικητική διαίρεση του Βασιλείου της Σλαβονίας του Βασιλείου της Κροατίας και Σλαβονίας, επαρχίας του Βασιλείου της Ουγγαρίας και της Αυστροουγγαρίας. Από το 1918 έως το 1924 αποτέλεσε διοικητική περιοχή του Βασίλειου Σέρβων, Κροατών και Σλοβένων. Η πρωτεύουσα της περιοχής ήταν η Βούκοβαρ, σύμφωνα με την απογραφή του 1910 είχε 414.234 κατοίκους κι έκταση 6.866 τετραγωνικά χλμ. Γεωγραφικά καταλάμβανε τα εδάφη του σημερινού Σριεμ ή Σιρμίου που ανήκει στην Κροατία, Σερβία και Βοϊβοντίνα.

 Δημιουργήθηκε αρχικά στα πλαίσια της Αυστροουγγαρίας το 1745 με μικρή έκταση και περιελάμβανε τη βορειοδυτική περιοχή του Σιρμίου, ενώ το νότιοανατολικό τμήμα του Σιρμίου παρέμεινε εντός της Στρατιωτικής διοικητικής περιοχής. Αρχικά μέρος του Βασιλείου της Σλαβονίας, η οποία ήταν μέρος του βασιλείου των Αψβούργων της Κροατίας και των Αψβούργων του βασιλείου της Ουγγαρίας. Με την επανάσταση του 1848 - 1849 στο Κάρλοβιτς με βάση την περιοχή δημιουργήθηκε η επαρχία Βοεβοδάτο Σερβίας και Βανάτο Τέμεσβαρ η οποία ήταν βραχύβια (1849 - 1860). Κατά τη διάρκεια αυτής της περιόδου η διοικητική περιοχή δεν υπάρχει, γιατί το δουκάτο διαιρέθηκε σε επαρχίες. Μετά από το 1860 η περιοχή επαναδημιουργήθηκε συνδεδεμένη με το Βασίλειο της Σλαβονίας, η οποία αργότερα συγχωνεύθηκε με το Βασίλειο της Κροατίας στο ενιαίο βασίλειο Κροατίας και Σλαβονίας, η οποία είχε περιορισμένο επίπεδο αυτονομίας εντός του Βασιλείου της Ουγγαρίας. Το 1882 αυξήθηκαν τα εδάφη της με την προσθήκη της νοτιοανατολικής Σριεμ. Μετά τον πρώτο παγκόσμιο πόλεμο ολόκληρη η περιοχή συμπεριλαμβάνεται στο Βασίλειο των Σέρβων, Κροατών και Σλοβένων. Η διοικητική διαίρεση επέζησε μέχρι το 1922 όταν οι διοικητικές περιοχές καταργήθηκαν. Σύμφωνα με την απογραφή του 1870, η περιοχή είχε 120.352 κατοίκους. Σύμφωνα με την απογραφή του 1890, η περιοχή είχε 347.022 κατοίκους. Σύμφωνα με την απογραφή του 1910, η περιοχή είχε 414.234 κατοίκους.Πληθυσμός σύμφωνα με την μητρική γλώσσα (απογραφή του 1910): Σερβικά = 183 109 (44.20%), Κροατικά = 106.198 (25,64%), Γερμανικά = 68.086 (16:44%) Ουγγρικά = 29.522 (7,13%), Σλοβακικά = 13,841 (3,34%), Ρωσικά = 4.642 (1,12%). Историјске управне мапе Угарске од 1038. до 1920. године Πολυμέσα σχετικά με το θέμα Syrmia County στο Wikimedia Commons
Άρτεμις της Δήλου (Εθνικό Αρχαιολογικό Μουσείο, αρ. 1)

Το μαρμάρινο άγαλμα Αρτέμιδος από τη Δήλο βρέθηκε το 1878 στη νήσο Δήλο σε ανασκαφές της Γαλλικής Σχολής υπό τον Th. Homolle. Είναι φυσικού μεγέθους και πρόκειται για τo αρχαιότερο μεγάλο γλυπτό της ελληνικής τέχνης. Εκτίθεται στο Αρχαιολογικό Μουσείο της Αθήνας με αριθμό 1.

 Το μαρμάρινο άγαλμα έχει ύψος 1,75 μέτρα και παριστάνει όμορφη κόρη σε όρθια στάση. Έχει σχήμα ελλειψοειδούς στήλης, η οποία δια επεξεργασίας πήρε μορφή ανθρώπινη. Το κάτω ήμισυ του σώματος διατηρεί αναλλοίωτο το ελλειψοειδές και σχεδόν ορθογώνιο σχήμα μαρμάρινης στήλης. Το κεφάλι έχει επίπεδο ωοειδές σχήμα, η κόμη είναι μακρυά, και πέφτει στους ώμους. Το πρόσωπο είναι φθαρμένο και τα αρχικά του χαρακτηριστικά δεν σώζονται. Το σώμα είναι κάπως άτεχνο και του λείπει η ανατομική τελειότητα. Η κόρη είναι ντυμένη με μακρύ φόρεμα και φοράει ζώνη στη μέση. Αρχικά ήταν ζωγραφισμένο με χρώματα, τα οποία τόνιζαν τα χαρακτηριστικά του σώματος. Οι βραχίονες συνδέονται με τα πλαϊνά του θώρακα και των μηρών, αλλά αφήνουν κενό στη μέση. Στην αριστερή μεριά του φορέματος υπάρχει ιερή έμμετρη επιγραφή, βουστροφηδόν, σύμφωνα με την οποία το άγαλμα ήταν αφιερωμένο στη θεά Άρτεμη και βρισκόταν στον ναό της θεάς στη Δήλο. Ποια ήταν η Νικάνδρη δεν είναι γνωστό. Ίσως να ήταν κάποια θυγατέρα ή σύζυγος κάποιου τυράννου της Νάξου. Φέρει στη βάση την εξής επιγραφή: «ΝΙΚΑΝΔΡΗ Μ ΑΝΕΘΕΚΕΝ ΗΕΚΗΒΟΛΟΙ ΙΟΧΕΑΙΡΗΙ QΟΡΗ ΔΕΙΝΟΔΙΚΗΟ ΤΟ ΝΑhΣΙΟ ΕhΣΟΧΟΣ ΑΛΗΟΝ ΔΕΙΝΟΜΕΝΕΟΣ ΔΕ ΣΑΣΙΓΝΕΤΗ ΦhΑhΣΟ Δ ΑΛΟΧΟΣ Ν[ΥΝ]», που αποδίδεται ως εξής: «Η Νικάνδρα με αφιέρωσε στην εύστοχη τοξότιδα, η κόρη του Δεινοδίκαιου από τη Νάξο, η πιο σπουδαία ανάμεσα στις άλλες, αδελφή του Δεινομένους, και τώρα γυναίκα του Φράξου». Το έργο αυτό είναι το αρχαιότερο γνωστό καλλιτέχνημα των Ελλήνων, της αρχαίας εποχής κατά την οποία κατασκεύαζαν ξόανα. Επειδή η κατεργασία του μαρμάρου αναπτύχθηκε πρώτα στη Χίο από την οικογένεια του Μέλανου, Μικκιάδη και Αρχάρμου, χρονολογούμε το άγαλμα αυτό στην εποχή της ακμής των τεχνιτών αυτών, δηλαδή στον 7ο αιώνα π.Χ. Werner Ekschmitt: Geometrische und archaische Zeit. von Zabern, Mainz 1986, (ISBN 3-8053-0900-7), (Kunst und Kultur der Kykladen 2), (Kulturgeschichte der antiken Welt 28, 2, ISSN 0937-9746), S. 85-86, Taf. 8. Νικόλαος Καλτσάς: Εθνικό Αρχαιολογικό Μουσείο, Αθήνα, ΟΛΚΟΣ 2007, ISBN 978-960-89339-1-0, σελ. 188-189 e-book online Παναγιώτης Καββαδίας (1849-1928), Εθνικό Αρχαιολογικό Μουσείο (1890–1892). Γλυπτά του Εθνικού Μουσείου: Κατάλογος περιγραφικός. Εκ του τυπογραφείου Σ.Κ. Βλαστού. σελίδες 47-49. Ανακτήθηκε στις 21 Νοεμβρίου 2011. Ανιχνεύοντας το ελληνικό αλφάβητο Η ιερή επιγραφή. Αρχειοθετήθηκε 2008-09-24 στο Wayback Machine.
Βραβεία της Ένωσης Κριτικών Κινηματογράφου της Νέας Υόρκης 1999

Τα 65α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards), που ανακοινώθηκαν στις 16 Δεκεμβρίου 1999, απονεμήθηκαν στις 9 Ιανουαρίου 2000, τιμώντας την καλύτερη κινηματογραφική παραγωγή του 1999.

 Καλύτερη Ταινία: Topsy-Turvy Επιλαχών: American Beauty, Being John Malkovich και The Straight Story Καλύτερος Α' Ανδρικός Ρόλος: Richard Farnsworth – The Straight Story Επιλαχών: Ράσελ Κρόου – The Insider και Jim Broadbent – Topsy-Turvy Καλύτερος Α' Γυναικείος Ρόλος: Χίλαρι Σουάνκ – Boys Don't Cry Επιλαχούσα: Τζούλιαν Μουρ – The End of the Affair and Janet McTeer – Tumbleweeds Καλύτερη Ταινία Κινουμένων Σχεδίων: South Park: Bigger, Longer & Uncut Επιλαχών: The Iron Giant και Toy Story 2 Καλύτερος Διευθυντής Φωτογραφίας: Freddie Francis – The Straight Story Επιλαχών: Emmanuel Lubezki – Sleepy Hollow Καλύτερη Σκηνοθεσία: Mike Leigh – Topsy-Turvy Επιλαχών: Ντέιβιντ Λιντς – The Straight Story and Sam Mendes – American Beauty Καλύτερο Σκηνοθετικό Ντεμπούτο: Spike Jonze – Being John Malkovich Επιλαχών: Kimberly Peirce – Boys Don't Cry και Σαμ Μέντες – American Beauty Καλύτερη Ξενόγλωσση Ταινία: All About My Mother (Todo sobre mi madre) • Ισπανία/Γαλλία Καλύτερη Μη Κινηματογραφική Ταινία: Buena Vista Social Club Επιλαχών: Mr. Death: The Rise and Fall of Fred A. Leuchter, Jr. Καλύτερο Σενάριο: Αλεξάντερ Πέιν και Jim Taylor – Election Καλύτερος Β' Ανδρικός Ρόλος: Τζον Μάλκοβιτς – Being John Malkovich Επιλαχών: Τζέιμι Φοξ – Any Given Sunday και Christopher Plummer – The Insider Καλύτερος Β' Γυναικείος Ρόλος: Catherine Keener – Being John Malkovich Επιλαχούσα: Chloë Sevigny – Boys Don't Cry Ειδικό Βραβείο: Manny Farber Ο Επίσημος ιστότοπος
No Rest for the Wicked

No Rest for the Wicked είναι ο τίτλος του πέμπτου στούντιο δίσκου του βρετανού χέβι μέταλ τραγουδιστή Ozzy Osbourne, ο οποίος κυκλοφόρησε τον Σεπτέμβριο του 1988. Η ιαπωνική έκδοση του δίσκου περιελάμβανε το επιπλέον κομμάτι "The Liar", ενώ η αρχική κυκλοφορία του δίσκου βινυλίου δεν περιελάμβανε το τραγούδι "Hero". Αυτός ήταν ο πρώτος δίσκος του Osbourne με τον κιθαρίστα Ζακ Γουάιλντ στη σύνθεση του συγκροτήματος του, ο οποίος είχε στείλει ντέμο όταν ανακοινώθηκε η αποχώρηση του Τζέικ Λι. Επίσης, το μπάσο έπαιξε ο Μπομπ Ντέισλι ο οποίος αποχώρησε για άλλη μια φορά μετά την κυκλοφορία του άλμπουμ, δίνοντας τη θέση του στον μπασίστα των Black Sabbath, Γκίζερ Μπάτλερ. Το "No Rest for the Wicked" σκαρφάλωσε στο # 13 του Billboard και βραβεύθηκε ως διπλά πλατινένιο στις 15 Αυγούστου 1997.

 1. Miracle Man (Osbourne, Wylde, Daisley) - 3:44 2. Devil's Daughter (Holy War) (Osbourne, Wylde, Daisley, Castillo, Sinclair) - 5:15 3. Crazy Babies (Osbourne, Wylde, Daisley, Castillo) - 4:15 4. Breakin' All the Rules (Osbourne, Wylde, Daisley, Castillo, Sinclair) - 5:15 5. Bloodbath in Paradise (Osbourne, Wylde, Daisley, Castillo, Sinclair) - 5:03 6. Fire in the Sky (Osbourne, Wylde, Daisley, Castillo, Sinclair) - 6:24 7. Tattooed Dancer (Osbourne, Wylde, Daisley) - 3:53 8. Demon Alcohol (Osbourne, Wylde, Daisley, Castillo) - 4:30 9. Hero (Osbourne, Wylde, Daisley, Castillo, Sinclair) - 4:49 No Rest for the Wicked (άλμπουμ)Ηνωμένες Πολιτείες (RIAA Certification): 2 φορές πλατινένιος Καναδάς (CRIA Certification): Πλατινένιος Το No Rest for the Wicked ηχογραφήθηκε από τους εξής μουσικούς: Όζι Όσμπορν - φωνητικά Ζακ Γουάιλντ - κιθάρα Μπομπ Ντέισλι - μπάσο Ράντι Καστίγιο - τύμπανα Τζον Σινκλέρ - πλήκτρα No Rest for the Wicked - Ozzy Osbourne | Songs, Reviews, Credits, Awards | AllMusic Ozzy Osbourne - No Rest for the Wicked | Sputnikmusic Ozzy Osbourne - No Rest for the Wicked - Reviews - Encyclopaedia Metallum No Rest for the Wicked Review | Ozzy Osbourne | Ultimate Guitar Songfacts - List of songs by Ozzy Osbourne
Ελληνοάρειες γλώσσες

Οι ελληνοάρειες γλώσσες (ή ελληνοαρμενοάρειες γλώσσες) είναι υποθετικός κλάδος εντός της ινδοευρωπαϊκής οικογένειας, η οποία σύμφωνα με την υπόθεση είναι ο πρόγονος της ελληνικής, της αρμενικής και των ινδοϊρανικών γλωσσών. Σύμφωνα με την θεωρία, ο κλάδος υποτίθεται ότι αποσπάστηκε από το μητρικό ινδοευρωπαϊκό στέλεχος κατά τα μέσα της 3ης χιλιετίας π.Χ.

 Στο πλαίσιο της υπόθεσης του Κουργκάν, η ελληνοάρεια γλώσσα είναι επίσης γνωστή ως "Ύστερη Πρωτοϊνδοευρωπαϊκή γλώσσα" ή "Ύστερη Ινδοευρωπαϊκή γλώσσα" που σημαίνει ότι η ελληνοάρεια γλώσσα σχηματίζει μια διαλεκτική ομάδα που αντιστοιχεί στο ύστερο στάδιο γλωσσικής ενότητας στην ινδοευρωπαϊκή πατρίδα στις αρχές της 3ης χιλιετίας π.Χ. Περί το 2500 π.Χ. η πρωτοελληνική και η πρωτοϊνδοϊρανική γλώσσα είχαν διαχωριστεί. Οι ομιλητές της πρώτης μετανάστευσαν δυτικά κατά μήκος της Ποντιακής Στέπας και της δεύτερης προς τα ανατολικά της.Εάν η αξίωση για την ελληνοάρεια γλώσσα ισχύει, ο Νόμος του Γκράσμαν μπορεί να έχει κοινή προέλευση στα ελληνικά και σανσκριτικά. Ωστόσο ο νόμος του Γκράσμαν στα ελληνικά μετατίθεται ορισμένων φωνητικών αλλαγών που έγιναν μόνο στα ελληνικά και όχι στα σανσκριτικά, σημαίνοντας ότι δεν θα μπορούσε να κληρονομηθεί άμεσα από μια κοινή ελληνοάρεια φάση. Είναι μάλλον πιο πιθανό ότι ένα τοπικό χαρακτηριστικό εξαπλώθηκε σε μια τότε συνεχής ελληνοαρειανόφωνη περιοχή. Αυτό θα είχε συμβεί μετά τα πρώτα στάδια ανάπτυξης της πρωτοελληνικής και της πρωτοϊνδοϊρανικής γλώσσας ως ξεχωριστές διάλεκτοι αλλά πριν πάψουν να έχουν γεωγραφική επικοινωνία.
Συναινετική λήψη αποφάσεων

Η λήψη αποφάσεων συναίνεσης ή η πολιτική συναίνεσης (συχνά συντομογραφείται σε συναίνεση ) είναι διαδικασίες ομαδικής λήψης αποφάσεων στις οποίες οι συμμετέχοντες αναπτύσσουν και αποφασίζουν σχετικά με προτάσεις με στόχο ή απαίτηση, αποδοχής από όλους. Η εστίαση στην επίτευξη συμφωνίας της υπερπλειοψηφίας και στην αποφυγή της μη παραγωγικής γνώμης, διαφοροποιεί τη συναίνεση από την ομοφωνία, η οποία απαιτεί από όλους τους συμμετέχοντες να υποστηρίξουν μια απόφαση.

 Η λέξη consensus προέρχεται από τα λατινικά που σημαίνει «συμφωνία», η οποία με τη σειρά της προέρχεται από το consentire, που σημαίνει «αισθανόμαστε μαζί». Η έννοια και η χρήση του σχετίζονται τόσο με μια γενικά αποδεκτή γνώμη όσο και με τη σύναψη απόφασης που βασίζεται σε συλλογική σύμβαση. Τόσο η διαδικασία όσο και το αποτέλεσμα της συναινετικής λήψης αποφάσεων αναφέρονται ως συναίνεση (π.χ. " με συναίνεση" και "συναίνεση" αντίστοιχα). Τα χαρακτηριστικά της συναινετικής λήψης αποφάσεων περιλαμβάνουν: Συνεργασία : Οι συμμετέχοντες συμβάλλουν σε μια κοινή πρόταση και τη διαμορφώνουν σε μια απόφαση που ανταποκρίνεται όσο το δυνατόν περισσότερο στις ανησυχίες όλων των μελών της ομάδας. Συνεργασία : Οι συμμετέχοντες σε μια αποτελεσματική διαδικασία συναίνεσης θα πρέπει να προσπαθούν να λάβουν την καλύτερη δυνατή απόφαση για την ομάδα και όλα τα μέλη της, αντί να ανταγωνίζονται για προσωπικές προτιμήσεις. Ισότητα : Σε όλα τα μέλη ενός συναινετικού οργάνου λήψης αποφάσεων θα πρέπει να παρέχεται, όσο το δυνατόν περισσότερο, ίση συμβολή στη διαδικασία. Όλα τα μέλη έχουν τη δυνατότητα να υποβάλουν και να τροποποιήσουν προτάσεις. Συμπερίληψη : Θα πρέπει να συμμετέχουν όσο το δυνατόν περισσότεροι ενδιαφερόμενοι σε μια συναινετική διαδικασία λήψης αποφάσεων. Συμμετοχή : Η διαδικασία συναίνεσης θα πρέπει να ζητά ενεργά τη συμβολή και τη συμμετοχή όλων των υπευθύνων λήψης αποφάσεων.
248

Η τρέχουσα σελίδα αφορά το έτος 248 κατά το Γρηγοριανό ημερολόγιο Το έτος 248 (CCXLVIII) ήταν δίσεκτο έτος το οποίο ξεκινούσε το Σάββατο. Εκείνη την εποχή ήταν γνωστό ως το Έτος των Υπάτων Φιλίππου και Σεβήρου (γνωστό και ως έτος 1001 από Κτήσεως Πόλεως). Η ονομασία 248 για το έτος χρησιμοποιείται από τον πρώιμο Μεσαίωνα, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη

 Ρωμαϊκή Αυτοκρατορία Οι εξεγέρσεις του Πακατιανού στην Μησία και του Ιοταπιανού στην Συρία καταστέλλονται από τον γερουσιαστή Δέκιο, κατόπιν εντολής του Αυτοκράτορας Φιλίππου του Άραβα. Η Ρωμαϊκή Αυτοκρατορία συνεχίζει τους εορτασμούς της 1000ής επετείου της ίδρυσης της Ρώμης, με τους Κοσμικούς Αγώνες, οργανωμένες από τον Φίλιππο τον Άραβα. Κορέα Ο Τζονγκτσάννκ γίνεται ηγεμόνας του κορεατικού βασιλείου του Γκουγκουρυέο. Θρησκεία Ο Κυπριανός γίνεται επίσκοπος της Καρχηδόνας. Ο Ωριγένης συγγράφει ένα οκτάτομο έργο επικρίνοντας τον ειδωλολάτρη συγγραφέα Κέλσο. Φλάβια Ιουλία Ελένη, μετέπειτα Αυγούστα της Ρωμαϊκής Αυτοκρατορίας Χιμίκο, Αυτοκράτειρα της Ιαπωνίας Τσιέου Τι Τσινγκ, Βιετναμέζα πολεμίστρια (γεννιέται το 225)
Μίλαν Γ΄ Ομπρένοβιτς

Ο Μίλαν Γ΄ (Milan Obrenović) (22 Αυγούστου 1854 - 11 Φεβρουαρίου 1901) από τον Οίκο των Ομπρένοβιτς, ήταν πρίγκιπας της Σερβίας (1868-82) και μετά ως Μίλαν Α΄ βασιλιάς της Σερβίας (1882-89).

 Πατέρας του ήταν ο Μίλος Ομπρένοβιτς, που ήταν ανιψιός του Μίλος ο οποίος έγινε πρίγκιπας της Σερβίας. Ο πατέρας του είχε πολεμήσει ως μισθοφόρος στον στρατό της Ρουμανίας και είχε πέσει το 1861 στο Βουκουρέστι στη μάχη εναντίον των Τούρκων. Μητέρα του ήταν η Έλενα-Μαρία Καταργίου, ευγενικής καταγωγής από τη Ρουμανία. Ο ανήλικός Μίλαν κηδεμονεύτηκε από τον μεγάλο θείο του Μίλος πρίγκιπα της Σερβίας και εγκαταστάθηκε σε νεαρή ηλικία στο Κραγκούγιεβατς, όπου και μεγάλωσε. Σπούδασε στο Λύκειο Λουί-λε-Γκραν στο Παρίσι. Νυμφεύτηκε τη Ναταλία Κέσκο, με την οποία όμως χώρισε το 1888. Τον μεγάλο θείο του Μίλος διαδέχθηκαν οι γιοί του Μίλαν Β΄ και Μιχάηλο στο πριγκιπάτο της Σερβίας. Μετά τη δολοφονία του Μιχάηλο το 1868, ο μικρός Μίλαν τον διαδέχτηκε: ο Μιχάηλο ήταν εξάδελφος του πατέρα του. Μέχρι την ενηλικίωσή του το 1872 διοίκησε ο Γιόβαν Ρίστιτς (Jovan Ristić), Πρωθυπουργός και αρχηγός του φιλελεύθερου κόμματος της Σερβίας. Το 1882 ανακήρυξε ότι το πριγκιπάτο αναβαθμίζεται σε βασίλειο. Επί της βασιλείας του Μίλαν σχηματίστηκαν τα πρώτα πολιτικά κόμματα της Σερβίας. Τα σχέδια του Μίλαν περί αφοπλισμού των υπηκόων του οδήγησαν στα αιματηρά επεισόδια και την Εξέγερση του Τίμοκ. Νυμφεύτηκε τη 2η εξαδέλφη του Ναταλία Κέσκο· και οι δύο ήταν απόγονοι των Στούρτζα και των Μπάλτσα (Balş), Φαναριωτών της Μολδαβίας. Ο Μίλαν είχε παιδιά: Αλέξανδρος, που τον διαδέχθηκε στο θρόνο της Σερβίας Σεργκέι.Από την εκτός γάμου σχέση του με την ελληνίδα Αρτεμησία Ιωαννίδη από την Κωνσταντινούπολη είχε ένα φυσικό τέκνο: (νόθος) Γεώργιος 1889-1925, που μετά τη δολοφονία του ετεροθαλούς αδελφού του διεκδικούσε το θρόνο της Σερβίας. Χρησιμοποιούσε το όνομα Ομπρέν Χρίστιτς. Ο νόμιμος σύζυγος της μητέρας του ήταν ο Μίλαν Χρίστιτς, ιδιαίτερος γραμματέας του βασιλιά Μίλαν.